เพรียง

เพรียง อาจหมายถึง

 เพรียงหู, ส่วนร่างกายที่นูนอยู่หลังหู
 เพรียง (สัตว์ขาปล้อง) (barnacle), (เพรียงหิน, เพรียงคอห่าน, เพรียงตีนเต่า), ชื่อสัตว์ทะเลไม่มีกระดูกสันหลังประเภทสัตว์ขาปล้อง มีหลายชนิดในอันดับ Thoracica เปลือกหุ้มตัวมีหกแผ่นเรียงซ้อนกัน รูปร่างของเปลือกมีหลายแบบ เช่น รูปกรวยคว่ำ มีปากเปิดด้านบน เปลือกบริเวณปากบางและคม เกาะอยู่ตามหินและวัสดุอื่น ๆ ที่น้ำท่วมถึง เช่น ชนิด Balanus amphitrite ขนาดเส้นผ่าศูนย์กลางที่ฐานประมาณหนึ่งเซนติเมตร
 เพรียงน้ำจืด ชื่อตัวอ่อนของแมลงชีปะขาวที่ฝังตัวเข้าไปในไม้ที่แช่อยู่ในน้ำเพื่อใช้เป็นแหล่งอาศัยในการดักจับสิ่งมีชีวิตในน้ำเป็นอาหาร
 เพรียง (หอย) (shipworm), (เพรียงเจาะไม้, เพรียงเรือ) ชื่อหอยทะเลกาบคู่ในวงศ์ Teredinidae ลำตัวยาวอ่อนนุ่ม เปลือกเล็กมากคลุมเฉพาะด้านหัว เจาะกินเนื้อไม้ มีหลายชนิด เช่น ชนิด Lyrodus pedicellatus
 เพรียง (สัตว์มีแกนสันหลัง) (Tunicate, sea squirte), (เพรียงลอย, เพรียงสาย, เพรียงหัวหอม) ชื่อสัตว์ทะเลในไฟลัมย่อยยูโรคอร์ดาตา สัตว์มีแกนสันหลังไม่มีกะโหลกศีรษะไม่มีขากรรไกร มักแตกหน่อแล้วอยู่รวมกันเป็นกลุ่ม โดยเพรียงหัวหอมเมื่อโตเต็มวัยจะไม่มีโครงสร้างของกระดูกสันหลังเหลืออยู่
 แม่เพรียง (Polychaete), (ไส้เดือนทะเล) ชื่อสัตว์พวกหนอนปล้องมีลำตัวเรียวยาวค่อนข้างแบนเป็นปล้องจำนวนมาก ด้านหน้ามีลักษณะคล้ายหัวโดยมีปากและเขี้ยว 1 คู่ มีอวัยวะรับสัมผัสคล้ายหนวด มีระยางค์เป็นคู่ช่วยในการวายน้ำ อาศัยอยู่ตามพื้นป่าชายเลน
 เรียกผิวหนังที่ขรุขระอย่างหน้าออกฝีว่า มีลักษณะเป็นเพรียง
 พร้อม, มักใช้เป็นคำซ้อนว่า พร้อมเพรียง

 ดูเพิ่ม 
 ห้วยแม่เพรียง ตำบลของอำเภอแก่งกระจาน จังหวัดเพชรบุรี